«Եթե լաբորատորիայում կամ հաշվապահությունում աշխատի, ասենք, հենաշարժական խնդիր ունեցողը, խնդիր չեմ տեսնում, նստած իր գործը կանի: Թեքահարթակ կառուցելը խնդիր չի լինի, եթե նման աշխատող ունենանք, մուտքը կհարմարեցնենք»,- պատասխանեց նա: Թափուր աշխատատեղը լրացնելու մասին հարցին տնօրեն Սարգսյանն այսպես պատասխանեց. «Գրեթե բոլորին էլ ճանաչում եմ` ով աշխատանք ունի, ով` չէ, հայտարարություն ենք տալիս: Եթե աշխատող է լինում, զբաղվածության կենտրոնի տնօրենն ինձ տեղեկացնում է, որ նման աշխատող կա, վերցնե՞մ աշխատանքի, ես էլ չեմ առարկում: Այս պահին աշխատողի կարիք չունենք»,- խոսքը եզրափակեց Սարգսյանը: